Lisa 1.

IDEEKONKURSI  

“Narva linna sissesõiDU”

LÄBIVIIMISE KORD

I   ÜLDALUSED

1.1. KONKURSI KORRALDAJA

Konkursi korraldaja on Narva Linnavalitsuse Arhitektuuri- ja Linnaplaneerimise Amet.

1.2. KONKURSI EESMÄRK

1.2.1. Konkurss on ideeprojekti konkurss. Konkursi eesmärgiks on saada ideeliselt ja kujunduslikult kõrgetasemeline, kaasaegne ning atraktiivne Narva linna sissesõidu kujunduse lahendus. 
1.2.2. Konkursi tulemused on aluseks rajatiste ehitusprojekti koostamisel

1.3. OSAVÕTU ÕIGUS

Konkursist osavõtt on vaba, välja arvatud ideekonkursi komisjoni liikmed, sekretär ja nende lähisugulased.

1.4. AUTASUD

1.4.1. Preemiafond on 50 000 krooni, mis jaguneb:

I preemia 
30 000 krooni

II preemia 
15 000 krooni

III preemia 
 5 000 krooni

1.4.2. Komisjon võib vastava tasemega konkursitööde puudumisel autasude kogusumma ulatuses autasud ümber jagada või jätta välja andmata.
1.4.3. Autasud makstakse välja hiljemalt 10 tööpäeva jooksul pärast ideekonkursi tulemuste kinnitamist Narva linnavalitsuse poolt. Autasud maksab välja konkursi korraldaja. Autasud kuuluvad maksustamisele vastavalt Eesti Vabariigi seadustele.

1.5 KONKURSI TÄHTAEG JA KONKURSITINGIMUSTE VÄLJASTAMINE

1.5.1. Konkurss algab 06. novembril 2006.a. Konkursitööde esitamise tähtpäev on 21. detsembril 2006.a.
1.5.2. Ideekonkursi tingimusi saab alla laadida Narva veebilehelt www.narva.ee ning taotluse alusel väljastatakse neid CD-l tööpäevadel tööajal Narva Linna Arhitektuuri- ja Linnaplaneerimise Ametis aadressil Peetri plats 5-301, III korrus (tel: 35 99062, Nikita Oskolkov).
1.5.3. Konkursi alusmaterjalid:
1.5.3.1. Ideekonkursi tingimused (käesolev dokument).
1.5.3.2. Asendiplaan Narva linna kaardil (Lisa 1).
1.5.3.3. Maa-ala geodeetilised alusplaanid M 1:500 (Lisa 2).
1.5.3.4. Fotod piirkondadest (Lisa 3).
1.5.4. Ideekonkursi tingimused ja alusmaterjalid on saadaval ainult elektroonilisel kujul.

1.6 KÜSIMUSTE ESITAMISE KORD 

1.6.1. Osavõtjatel on õigus nõuda põhjendatud ja asjassepuutuvaid selgitusi ideekonkursi materjalide kohta ning esitada täpsustavaid küsimusi. Küsimused peavad olema saadetud kirjalikult konkursi sekretäri Nikita Oskolkov’i nimele aadressil Narva Linna Arhitektuuri- ja Linnaplaneerimise Amet, Peetri plats 5-301, Narva 20308 (III korrus, tel. 35 99062) või e-posti aadressile nikita.oskolkov@narvaplan.ee hiljemalt kolm nädalat enne tööde vastuvõtmise tähtaega.

II   VÕISTLUSÜLESANNE

2.1. Kujundamisjuhend
2.1.1. 1.maist 2004. a Narva linn sai Euroopa Liidu idaväravateks ning linna välisilme on omandanud tähtsa rolli, kuna Narva muutus idapiirilt saabuvatele turistidele Euroopa Liidu visiitkaardiks. Projekti ülesandeks on linna atraktiivsete sissesõitude moodustamine reklaamikonstruktsioonide paigaldamise arvel, mis kannaksid nii informatiivset kui ka esteetilist tähendust. Reklaamikonstruktsioonide ülesandeks on tervitada ja informeerida linna sissesõitu. Projekti realiseerimine on jagatud etappideks, millest esimene etapp on Narva linna sissesõidu reklaamikonstruktsioonide kujunduslike ideekonkurss
2.1.2. Reklaamikonstruktsioonid plaanitakse paigaldada kolme kohta:

1) linna sissesõidul Tallinna maantee kaudu (Tallinna suunast);

2) linna sissesõidul St.Peterburgi maantee kaudu (Ivangorodi suunast);

3) linna sissesõidul Jõesuu tänava kaudu (Narva-Jõesuu suunast).

2.1.3. Reklaamikonstruktsioonid, mida plaanitakse paigaldada kolme kohta võivad olla identsed või erineda teineteisest, kuid samas peavad olema ühendatud ühtse kujundusliku ideelahendusega

2.1.4. Reklaamikonstruktsioonid peavad sisaldama elemente, mis esitavad ametlikke autiitleid, mida Narva linn on saanud («Laste ja noortesõbralik linn», «Ida-Virumaa ettevõttesõbralik omavalitsus 2005», «Ida-Virumaa paremini korrastatud omavalitsus 2006»).

2.1.5. Reklaamikonstruktsioonide kujunduslik ideelahendus peab omama ideed, mis on seotud Narva linnaga. Teretulnud on kõik lahendused, mis vastavad punktis 4.1.5 loetletud kriteeriumidele.

III   KONKURSILE ESITATAVAD MATERJALID

3.1. KONKURSITÖÖDE ESITAMINE

3.1.1. Konkursitööde esitamise tähtpäev on 21. detsember 2006 kell 17.00.
3.1.2. Konkursitöö tuleb tuua kohale või postitada või saata teele kullerteenusega hiljemalt punktis 3.1.1 nimetatud ajaks aadressil: Narva Linna Arhitektuuri- ja Linnaplaneerimise Amet, Peetri plats 5-304, Narva 20308 (III korrus, tel. 35 99050, sekretär)

3.1.3. Konkursitöö esitada ühes kinnises ilma väliste eraldusmärkideta pakendis, millel on märge: “Narva linna sissesõidu ideekonkurss”.

3.1.4. Konkursitöö saabumisel kirjutab vastuvõtja pakendile töö saabumise järjekorranumbri, kuupäeva ja kellaaja.

3.1.5. Postiga või kulleriga saadetavate tööde puhul tuleb tööde vastuvõtjal tagada saatja anonüümsus. 

3.1.6. Postiga või kulleriga saadetud tööd peavad olema postitatud hiljemalt punktis 3.1.1. nimetatud ajaks. 

3.2. ESITATAVA KONKURSITÖÖ MAHT JA VORM

3.2.1. Iga kolmele sissesõidu juhul tuleb eraldi esitada:
Joonised:

· maa-ala geodeetilise alusplaani alusel eskiisprojekt M 1:500;

· rajatise lahenduse värvilised vaated kõigist külgedest näidates konstruktsiooni- ja viimistlusmaterjalid;

· vähemalt kaks kolmedimensioonilist illustratsiooni (fotomontaaži perspektiivvaatest) olulisematest suundadest koos ümbritseva hoonestuse ja planeeritud alaga, millest üks nendest peab olema sissesõidu tänava poolt.

3.2.2. Joonised peavad olema esitatud paberikandjal jäigal alusel vabas formaadis. Jooniste kvaliteet peab olema esinduslik ja trükikõlbulik.

3.2.3. Iga kolmele sissesõidu joonistele tuleb lisada:

Seletuskiri ühe A4 lehe mahu ulatuses, milles on antud:

· kavandatava lahenduse kontseptuaalne lühikirjeldus;

· arhitektuurse ja konstruktiivse lahenduse lühikirjeldus;

· põhiliste tehniliste näitajate kirjeldus s.h. ehitusmaterjalide ja viimistlusmaterjalide kirjeldus;

· krundi heakorrastamise ja haljastuse ettepanekud

3.3. ANONÜÜMSUS

3.3.1. Konkursile esitatakse töö anonüümselt. Tööde esitamise hetkel peavad kõik materjalid olema ühes pakendis pealkirjaga “Narva linna sissesõidu ideekonkurss”. Kõik esitatud joonised peavad olema varustatud märgusõnaga. Koos tööga tuleb esitada märgusõnadega “Autor” varustatud kinnist ja läbipaistmatu ümbrikku.

3.3.2. Ümbrik märkega “Autor” sisaldab töö autori nime, aadressi ja kontaktandmeid ning märget sellest, kellele kuulub autoriõigus. Samas ümbrikus peab olema ametlik kinnituskiri, millega autor kinnitab käesoleva konkursi korraga tutvustamist ja oma nõusolekut konkursi tingimustega.

3.3.3. Kõik esitatud üksikud joonised, seletuskirjad, ümbrikud ja muud materjalid peavad olema varustatud märgusõnaga (embleem või numbrikombinatsioon ei ole lubatud).

IV   KONKURSITÖÖDE HINDAMINE JA VÕITJATE AVALIKUSTAMINE

4.1. KONKURSITÖÖDE HINDAMINE

4.1.1. Ideekonkursi komisjon:

esimees:
Tarmo Tammiste, linnapea;

liikmed:
Sofja Homjakova, abilinnapea;

Jelena Torokvei, abilinnapea;

Mihhail Stalnuhhin, volikogu esimees;

Anne Hallik, peaarhitekt;

Georgi Ignatov, Narva Linna Arenduse ja Ökonoomika Ameti direktor;

Arkadi Nikolejev, Narva Linnavara- ja Majandusameti direktori kt.;

Vladimir Lakissov, Maanteeameti Liikluskorralduse osakonna peaspetsialist;

Gennadi Kurlenkov, Narva kunstikooli direktor;

Jaanus Lumiste, Piirivalveameti Narva maanteepiiripunkti piiripunkti ülem;

Reeno Kullamä, Ida-Politseiprefektuuri Narva politseiosakonna vanemkomissar;

sekretär:
Nikita Oskolkov, Narva linna Arhitektuuri- ja Linnaplaneerimise Amet

4.1.2. Saabunud konkursitööd avatakse esimesel komisjoni koosolekul, mis toimub hiljemalt 15 tööpäeva jooksul pärast konkursitööde esitamise tähtpäeva. Avamisel koostatakse tööde avamise protokoll, milles fikseeritakse esitatud tööde arv, saabumise järjekorranumbrile vastav märgusõna ning märgusõnale vastav töö koosseis.

4.1.3. Komisjon otsustab, milline konkursitöö tunnistatakse vastavaks ideekonkursi tingimustele. Konkursitöid ei hinnata, kui konkursitöö ei ole esitatud tähtajaks, ei vasta nõutud mahule ja vormile või osavõtja poolt on rikutud anonüümsusenõuet.

4.1.4. Komisjoni koosoleku kohta koostatakse tööprotokoll.

4.1.5. Komisjon hindab töid vastavalt järgnevatele kriteeriumitele:

1) kujundusliku lahenduse seotus Narva linnaga;

2) kujundusliku lahenduse atraktiivsus;

3) kujundusliku lahenduse innovatiivsus;

4) rajatise aastaringse eksponeerimise võimalused erinevates ööpäevaringse- ja ilmastikutingimustes;

5) sobivus ümbritsevasse keskkonda;

6) rajatise vandalismikindlus;

7) rajatise valmistamise ja paigaldamise teostatavus.

4.1.6. Otsustamisel omavad hääleõigust komisjoni esimees ja liikmed. Otsuse vastuvõtmiseks vajalik kvoorum on 2/3 komisjoni liikmete arvust.

4.1.7. Komisjon võib konkursi hindamisele vastavalt vajadusele kaasata eksperte. Eksperdil on õigus osa võtta komisjoni koosolekutest, kuid tal puudub otsustamisel hääleõigus.

4.1.8. Komisjoni töö loetakse lõpetatuks pärast võidutööde lihthäälteenamusega väljaselgitamist ja selle otsuse fikseerimist märgusõnaliselt lõpp-protokollis. Vajadusel esitatakse märkused võidutöö edasise täiendamise vajalikkuse kohta ja edasise tegevuse põhimõtted.

4.1.9. Konkursi korraldaja avalikustab võitnud tööde märgusõnad Narva veebilehel www.narva.ee ja www.narvaplan.ee hiljemalt 5 tööpäeva jooksul pärast ideekonkursi komisjoni töö lõpetamist.

4.1.10. Võidutööde märgusõnadele vastavate ümbrikute avamine autorite väljaselgitamiseks toimub avalikul istungil. Vähemalt üks nädal enne avalikku istungit teatatakse Narva veebilehel www.narva.ee ja www.narvaplan.ee avaliku istungi täpne läbiviimise koht ja kellaaeg.

4.1.11. Konkursi tulemused kinnitab Narva linnavalitsus hiljemalt 20 tööpäeva jooksul pärast avalikul istungil toimunud autorite väljaselgitamist.

4.2. KONKURSITÖÖDE KASUTAMINE JA KONKURSILE JÄRGNEV TEGEVUS

4.2.1. Konkursile laekunud töid ei tagastata.

4.2.2. Konkursil autasustatud tööd lähevad Narva linna omandisse.

4.2.3. Hindamisest kõrvalejäetud ja autasustamata jäänud tööde autoritele jäävad isiklikud autoriõigused.

4.2.4. Autasustatud tööde autorid loobuvad oma varalistest autoriõigustest Narva linna kasuks.

